નડિયાદ નગર પાલિકાના ફાયર બ્રિગેડમાં ઢોર વિભાગમાં અમીતભાઇ પટેલ કામ કરે છે. આજે સવારના સમયે તેમને અને તેમના સહ કર્મીઓને સરદાર નગરમાં રખડતા ઢોર પકડવા માટે વર્ધી મળી હતી. જે વર્ધી મળતા તેઓ ઢોર પકડવા ગયા હતા. સવારે ઢોર પકડવાની કામગીરી પુરી થયા બાદ સવા દશ વાગ્યાના આસપાસ તેઓ અમદાવાદી દરવાજા વિસ્તારમાં આવેલ ઢોરોને પુરવાના ડબ્બા બાસે ઉભા હતા તે સમયે મીલરોડ વિસ્તારમાં રહેતા કેટલાક રબારીઓ ત્યા આવી પહોચ્યા હતા. અને તમે લોકો અમારા પશુઓને વારે વારે પુરી દો છો? તેમ કહી અમીત પટેલ અને તેમના સહ કર્મીઓ ઉપર લાકડીઓથી હુમલો કરી દીધો હતો. અચાકન થયેલા હુમલાથી અમીત પટેલને માથાના ભાગે ગંભીર ઇજા થઇ હતી, અને લોહી નીકળ્યું હતુ. તેમજ તેમની સાથેના અન્ય કર્મચારીઓને પણ પશુ પાલકોએ લોકડીઓ અને ગડદાપાટુનો માર મારતા તેઓ ને પણ ઇજાઓે થઇ હતી.